HPG-BÎMî îzehetê xo yo nuştekî de wina vato: “13ê êlule saete 11.30 de hêzanê ma Newala Deştanê ke qezaya Çelê ya Colemêrgî de ya de, vera artêşa tirkî de çalakîyêk viraşta.”
HPG-BÎMî îzehetê xo de dîyar kerdo ke netîceyê çalakîye de bi hawayo tesîrin dîyayo meterîsanê leşkeran ro û netîceyê çalakîye de 3 leşkerî kişîyayî û 3 leşkerî zî birîndar bîyî.
Îzehet de ameyo vatene ke 14ê êlule saete 9.00 de teyarayanê artêşa tirkî dormeyê Çemê Basya ke qezaya Şemzînanî de yo, bombe kerdo.
